CELEX: 22019D1401
Language: sk
Date: 2019-07-10 00:00:00
Title: Rozhodnutie Spoločného výboru EHP č. 188/2019 z 10. júla 2019, ktorým sa mení príloha IX (Finančné služby) k Dohode o EHP [2019/1401]

12.9.2019   
               
               
                  SK
               
               
                  Úradný vestník Európskej únie
               
               
                  L 235/7
               
            
         ROZHODNUTIE SPOLOČNÉHO VÝBORU EHP č. 188/2019
         z 10. júla 2019,
         ktorým sa mení príloha IX (Finančné služby) k Dohode o EHP [2019/1401]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Delegované nariadenie Komisie (EÚ) 2019/979 zo 14. marca 2019, ktorým sa dopĺňa nariadenie Európskeho parlamentu a Rady (EÚ) 2017/1129, pokiaľ ide o regulačné technické predpisy týkajúce sa kľúčových finančných informácií v súhrne prospektu, uverejnenia a klasifikácie prospektov, inzerátov na cenné papiere, dodatkov k prospektu a notifikačného portálu, a ktorým sa zrušuje delegované nariadenie Komisie (EÚ) č. 382/2014 a delegované nariadenie Komisie (EÚ) 2016/301 (1), sa má začleniť do Dohody o EHP.
                  
               
                     (2)
                  
                  
                     Delegované nariadenie Komisie (EÚ) 2019/980 zo 14. marca 2019, ktorým sa dopĺňa nariadenie Európskeho parlamentu a Rady (EÚ) 2017/1129, pokiaľ ide o formát, obsah, preskúmanie a schvaľovanie prospektu, ktorý sa má uverejniť pri verejnej ponuke cenných papierov alebo ich prijatí na obchodovanie na regulovanom trhu, a ktorým sa zrušuje nariadenie Komisie (ES) č. 809/2004 (2), sa má začleniť do Dohody o EHP.
                  
               
                     (3)
                  
                  
                     Delegovaným nariadením (EÚ) 2019/979 sa zrušuje delegované nariadenie Komisie č. 382/2014 (3) a delegované nariadenie Komisie (EÚ) 2016/301 (4) začlenené do Dohody o EHP, a preto je potrebné odkaz na ne v rámci Dohody o EHP vypustiť s účinnosťou od 21. júla 2019.
                  
               
                     (4)
                  
                  
                     Delegovaným nariadením (EÚ) 2019/980 sa zrušuje nariadenie Komisie (ES) č. 809/2004 (5) začlenené do Dohody o EHP, a preto je potrebné odkaz naň v rámci Dohody o EHP vypustiť s účinnosťou od 21. júla 2019.
                  
               
                     (5)
                  
                  
                     Príloha IX k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            
               1.   V prílohe IX k Dohode o EHP sa za bod 29bd [nariadenie Európskeho parlamentu a Rady (EÚ) 2017/1129] vkladajú tieto body:
               
                           „29bda.
                        
                        
                           
                              32019 R 0979: Delegované nariadenie Komisie (EÚ) 2019/979 zo 14. marca 2019, ktorým sa dopĺňa nariadenie Európskeho parlamentu a Rady (EÚ) 2017/1129, pokiaľ ide o regulačné technické predpisy týkajúce sa kľúčových finančných informácií v súhrne prospektu, uverejnenia a klasifikácie prospektov, inzerátov na cenné papiere, dodatkov k prospektu a notifikačného portálu, a ktorým sa zrušuje delegované nariadenie Komisie (EÚ) č. 382/2014 a delegované nariadenie Komisie (EÚ) 2016/301 (Ú. v. EÚ L 166, 21.6.2019, s. 1).
                        
                     
                           29bdb.
                        
                        
                           
                              32019 R 0980: Delegované nariadenie Komisie (EÚ) 2019/980 zo 14. marca 2019, ktorým sa dopĺňa nariadenie Európskeho parlamentu a Rady (EÚ) 2017/1129, pokiaľ ide o formát, obsah, preskúmanie a schvaľovanie prospektu, ktorý sa má uverejniť pri verejnej ponuke cenných papierov alebo ich prijatí na obchodovanie na regulovanom trhu, a ktorým sa zrušuje nariadenie Komisie (ES) č. 809/2004 (Ú. v. EÚ L 166, 21.6.2019, s. 26).“
                        
                     
            
               2.   Text bodu 29ba [nariadenie Komisie (ES) č. 809/2004], bodu 29bb [delegované nariadenie Komisie (EÚ) č. 382/2014] a bodu 29bc [delegované nariadenie Komisie (EÚ) 2016/301] v prílohe IX k Dohode o EHP sa vypúšťa s účinnosťou od 21. júla 2019.
            
         
         
            Článok 2
            Znenie delegovaných nariadení (EÚ) 2019/979 a (EÚ) 2019/980 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 11. júla 2019 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 10. júla 2019
            
               
                  Za Spoločný výbor EHP
               
               
                  predseda
               
               Gunnar PÁLSSON
            
         
         
            (1)  Ú. v. EÚ L 166, 21.6.2019, s. 1.
         
            (2)  Ú. v. EÚ L 166, 21.6.2019, s. 26.
         
            (3)  Ú. v. EÚ L 111, 15.4.2014, s. 36.
         
            (4)  Ú. v. EÚ L 58, 4.3.2016, s. 13.
         
            (5)  Ú. v. EÚ L 149, 30.4.2004, s. 1.
         
            (*1)  Ústavné požiadavky neboli oznámené.